Teodor Kavaljoti
<s>Teodor Kavaoljoti (,  , 1718 – 11. kolovoza 1789)) bio je grčki pravoslavni svećenik, učitelj i sudionik grčkog prosvjetiteljstva.</s><s>Poznat je po tome što je sastavio jedan aromunsko-grčko-albanski rječnik.</s>

<s>Mladost
Teodor Anastasije Kavaljoti rođen je u Kavali ili u Moskopolju, gdje je proveo veći dio svog života.</s><s>Bio je aromunskog porijekla, a sebe je smatrao Grkom.</s><s>Kavaljoti je školu pohađao u Moskopolju, a kasnije je nastavio više studije matematičkih i filozofskih znanosti na koledžu Maroutseios u Janjini (1732-1734), koji je vodio Evgenije Vulgaris.</s>

<s>Djelo
Kavaljoti se vratio u Moskopolje i tamo, 1743. godine, bio imenovan učiteljem na Novoj akademiji (grčki: Νέα Ακαδημία, Nea Akadimia).</s><s>Godine 1750. naslijedio je svog bivšeg učitelja Sevastosa Leontiadisa i postao upravitelj Nove akademije, i na tom se položaju zadržao više od 20 godina (1748–1769).</s><s>Njegova su djela, napisana na grčkom jeziku: Logika (1749, neobjavljeno), Fizika (1752, neobjavljeno), Gramatika novogrčkog jezika (1760), Metafizika (1767), Protopeiria (1770).</s><s>Ta su djela široko korištena, a ručno izrađene kopije pronađene su čak u rumunjskom gradu Jašiju.</s><s>Nakon razorenja Moskopolja 1769. godine, vjerojatno je otišao u Tokaj u Mađarskoj, ali se vratio 1773. godine.</s>

<s>Godine 1770. u Veneciji, u tiskari Antonija Bortolija, objavio je školski udžbenik pod nazivom Protopeiria (Početnica).</s><s>Protopeiria je udžbenik od 104 stranice koji je na stranicama 15–59 sadržavao trojezični rječnik s 1.170 grčkih, аromunskih i albanskih riječi.</s><s>Ovo je djelo imalo za cilj helenizaciju kršćanskih zajednica na Balkanu koje nisu govorile grčki.</s><s>Taj je rječnik 1774. godine ponovno objavio švedski profesor Johann Thunmann, koji je predavao na Sveučilištu Halle-Wittenberg.</s><s>Thunmann je riječima na grčkom, aromunskom i albanskom jeziku dodao latinski prijevod.</s>

<s>Osim Evgenija Vulgarisa, na Kavaljotija su utjecali i radovi Vikentija Damodosa, Metodija Antrakitesa, Renéa Descartesa i srednjovjekovnih skolastika.</s>

<s>Kavaljoti nije uspio obnoviti uništenu Novu akademiju.</s><s>Tijekom posljednjih mjeseci svjedočio je novom valu uništavanja svog rodnog mjesta, u lipnju 1789. godine, od strane lokalnih muslimanskih gospodara.</s><s>Kavaljoti je umro 11. kolovoza 1789. u dobi od 71 godine.</s>

<s>Uzorak s prve stranice Rječnika</s>

<s>Djela
Εἰσαγωγὴ εἰς τὰ ὀκτω μέρη τοῦ λόγου.</s><s>Ἐν Μοσχοπόλει 1760 καὶ Ἑνετίῃσι 1774.</s><s>Ἔπη πρὸς τὸν ἐξαρχικῶν ἐν Μοσχοπόλει ἐπιδημήσαντα Ἰωαννίκιον Χαλκηδόνος ἐν ἔτει 1750 Μαΐου 2.
Πρωτοπειρία. (Početnica)  Ἑνετίῃσιν, 1770.</s><s>Παρὰ Ἀντωνίῳ τῷ Βόρτολι.</s><s>Superiorum permissu.</s><s>Ac privilegio.</s>

<s>Reference</s>

<s>Literatura</s>

<s>Aromuni
Leksikografi
Albanski jezik</s>

